השואה: 1944–1945
לקראת הסוף (1944-5.1945) > 1944

15 בינואר – שחרור ברדיצ'ב בידי הצבא האדום.
27 בינואר – הסרת המצור על לנינגרד אחרי כשנתיים וחצי.
22 בינואר – שחרור קריבוי בידי הצבא האדום.
25 בינואר – נזק רב לתעשייה הצבאית הגרמנית בעקבות הפצצת המפעל למסבים שוויינפורט.
12 במרץ – שחרור אומן בידי הצבא האדום.
15 במרץ – תחילת שחרור של טרנסניסטריה בידי הצבא האדום.
17 במרץ – בריחת אסירים ממחנה קולדיצ'בו. 75 מתוך 99 הבורחים הגיעו ליחידות פרטיזנים בייחוד ליחידת פרטיזני ביילסקי. השאר נתפסו.
19 במרץ – כיבוש הונגריה בידי הגרמנים בעקבות ניסיונם של ההונגרים לפרוש מן המלחמה.
27 במרץ – רציחת 1,800 יהודים בקובנה, בעיקר זקנים וילדים.
5 באפריל – הנהגת אות קלון בצבע צהוב ליהודי הונגריה.
15 באפריל –
15 אסירים מפונאר שהועסקו בשריפת גוויות הנרצחים הצליחו לברוח ולהגיע את הפרטיזנים. 65 אחרים נהרגו בניסיון הבריחה.
שחרור טרנופול בידי הצבא האדום.
16 באפריל – תחילת ריכוזם של יהודי קרפטורוס לקראת שילוחם לאושוויץ-בירקנאו.
2 במאי – בואו של משלוח ראשון של יהודים מהונגריה לאושוויץ.
9 במאי – שחרור סבסטופול בידי הצבא האדום.
13 במאי – השלמת שחרור של קרים בידי הצבא האדום.
15 במאי – במשך כמעט חודשיים מגורשים 437,000 יהודים מהונגריה. רובם שולחו לאושוויץ ונרצחו מיד עם הגעתם.
4 ביוני – שחרור רומא בידי בעלות הברית.
6 ביוני –
נחיתת בעלות הברית בנורמנדי שבצפון צרפת.
מאסרם של 1,800 יהודים בקורפו ושילוחם לאושוויץ.
10 ביוני – טבח ביושבי הכפר אורדור-סור-גלאן שבצרפת בידי הגרמנים.
17 ביוני – ריכוז יהודי בודפשט ב"בתים יהודיים" מסומנים במגן דוד.
23 ביוני – עד ל-14 ביולי שולחו היהודים מלודז' למחנה ההשמדה חלמנו.
3 ביולי – שחרור מינסק בידי הצבא האדום.
7 ביולי – הוראת מיקלוש הורטי, עוצר הונגריה, להפסיק את גירוש היהודים מהונגריה. כעבור יומיים נפסקו הגירושים.
8 ביולי – חיסול גטו קובנה. 2,000 יהודים נרצחו ו-4,000 הוצעדו למחנות בגרמניה.
10 ביולי – בואם של 222 בעלי רישיונות עלייה מברגן-בלזן לחיפה.
13 ביולי – שחרור וילנה בידי הצבא האדום.
20 ביולי – ניסיון התנקשות בהיטלר. הניסיון נכשל.
21 ביולי – פשיטות על בתי מחסה לילדים בצרפת. 300 ילדים וכן צוות העובדים נלקחו למחנה דרנסי ומשם לאושוויץ.
23 ביולי – ביקור משלחת הצלב האדום בטרזיינשטט.
24 ביולי –
שחרור לובלין בידי הצבא האדום ושחרור מיידנק. גילוי תאי הגזים במיידנק.
"הוועד לשחרור לאומי" עבר ללובלין והפך לממשלה זמנית פולנית.
26 ביולי – שילוח אחרוני היהודים בראדום לאושוויץ.
27 ביולי – שחרור דוינסק בידי הצבא האדום.
28 ביולי –
מצעד המוות הגדול הראשון עם פינוי מחנה גנשה בוורשה והעברת אסיריו לקונטו – 1,000 מתוך 3,600 האסירים שהוצעדו נרצחו בדרך.
שחרור ברסט-ליטובסק בידי הצבא האדום.
31 ביולי – התקדמות הצבא האדום עד למבואות פרגה שממול לוורשה.
1 באוגוסט –
פרוץ מרד ורשה הפולני.
שחרור קובנה בידי הצבא האדום.
7 באוגוסט – עד סוף החודש המשיכו שילוחיי יהודים מלודז' לאושוויץ.
12 באוגוסט – שחרור פירנצה בידי בעלות הברית.
15 באוגוסט – נחיתת בעלות הברית בדרום צרפת.
17 באוגוסט – בואם של 1,700 יהודים מרודוס לאושוויץ.
20 באוגוסט –
מתקפת הצבא האדום בבסרביה.
כניעת הצבא הגרמני המכותר בפליז שבצרפת.
25 באוגוסט – שחרור פריז.
28 באוגוסט – פרוץ המרד הלאומי בסלובקיה.
3 בספטמבר –
משלוח אחרון של יהודים ממחנה וסטרבורק לאושוויץ.
שחרור בריסל.
משלוח אחרון של יהודים מבלגיה ב"מבצע אילטיס".
4 בספטמבר –
שחרור אנטוורפן בידי בעלות הברית.
הפסקת הלחימה בחזית פינלנד.
9 בספטמבר – כניעת בולגריה לסובייטים.
17 בספטמבר – הקרב על ארנהם נכשל.
18 בספטמבר – רציחתם של 2,900 יהודים ו-100 שבויי מלחמה סובייטים שהיו כלואים מחנה הריכוז קלוגה. הם נרצחו בלגדי.
28 בספטמבר – שחרור מחנה הריכוז קלוגה בידי הצבא האדום. נמצאו בו 85 יהודים שהסתתרו.
2 באוקטובר – כניעת המורדים הפולנים בורשה. הגרמנים החלו בהריסת ורשה.
6 באוקטובר – כניסת הצבא האדום להונגריה.
7 באוקטובר – מרד הזונדרקומנדו באושוויץ. המורדים פוצצו את אחד מתאי הגזים. כל המורדים נהרגו.
13 באוקטובר – שחרור ריגה בידי הצבא האדום.
15 באוקטובר – כינון ממשלה של מפלגת "צלב החץ" הפרו־נאצית בהונגריה בראשותו של פרנץ סלשי.
20 באוקטובר – שחרור בלגרד בידי הצבא האדום והפרטיזנים היוגוסלבים.
8 בנובמבר – חידוש הגירושים של יהודי הונגריה – יותר מ-70,000 יהודים הוצעדו במצעד רגלי לעבר גבול אוסטריה.
13 בנובמבר – הקמת גטו בודפשט ליהודים מחוסרי תעודות חסות של מדינות זרות.
24 בנובמבר – שחרור סטרזבור (שטרסבורג) בידי הצרפתים.
16 בדצמבר – 'הקרב על הבליטה' בארדנים – מתקפתם הגדולה האחרונה של הגרמנים – תחילה זכו בהישגים גדולים, אך כעבור שבוע נבלמו ונותרו מדולדלים לחלוטין.
26 בדצמבר – השלמת כיתורה של בודפשט בידי הסובייטים.